**«Инклюзивті білім берудің теориялары мен тұжырымдамалары» пәні бойынша семинар сабақтарының тапсырмаларын орындауға арналған әдістемелік**

**Семинар сабағын жүргізуге арналған жалпы сипаттама**

Семинар мақсаты – теориялық білімін нығайту, тәжірибелік тапсырмаларды орындау барысында теорияларды қолдана алуы және т.б. Пәнмен танысқаннан кейін студенттің өз ойын ашық жеткізе алуы, логикалық ойлауын дамытуы, нақты әрі алғыр түрде туындаған сұрақттардың жауабын ашып бере алулары керек.

Семинар сабағы өтткен тақырыптар бойынша жүргізіледі. Төменде семинар сабағын жүргізу құрылымы беріледі: негізгі сұрақтарға жауап, тапсырмаларды орындау, мәселелерді шешу, тест сұрақтарына жауап беру, нәтижелерді талқылау, қорытынды жасау.

|  |  |
| --- | --- |
| **СС 1. Инклюзивті білім беруді нормативтік-құқықтық және бағдарламалық-әдістемелік қамтамасыз ету** Инклюзивті білім берудің нормативтік-құқықтық базасы Инклюзивті білім беруді дамытудың шетелдік тәжірибесіӘлемдегі инклюзивті білім беруді дамыту перспективалары | 7 |
| **СС 2.** Инклюзивті білім беруді дамытудың тұжырымдамалық тәсілдерін іске асырудың тетіктері Тұжырымдамалық тәсілдерден күтілетін нәтижелер және іске асыру кезеңдері | 7 |
| **СС 3.** Инклюзивтік білім берудің шетелдік технологиясы Инклюзивтік білім беру үлгілерін ендірудің шетелдік тәжірибесі . | 7 |
| **СС 4.** Кіріктіре оқытудың қолданыстағы үлгілері Ерекше білім беру қажеттіліктері бар балалардың негізгі категориялары.Жалпы білім беретін мектептерде ерекше қажеттіліктері бар балаларға кешенді психологиялық-педагогикалық қолдау көрсетуді ұйымдастыру үлгісі Кіріктіре оқыту тиімділігінің көрсеткіштері. Кіріктіру оқыту түрлері | 7 |
| **СС 5.** Ерекше білім беру қажеттіліктері бар балалардың негізгі категорияларыДизонтогенетикалық дамудың әртүрлі типтерінің этиологиясы.Дизонтогенездің әртүрлі варианттарындағы психикалық даму заңдылықтары. Ерекше білім беру қажеттіліктері бар балалардың әртүрлі категорияларының психологиялық-педагогикалық сипаттамалары. Мүмкіндігі шектеулі балалардың білім алуына арналған арнайы шарттар жүйесі. Мүмкіндігі шектеулі балаларға түзету-педагогикалық көмек көрсету жүйесі. | 7 |
| **СС 6.** Инклюзивті білім беру жағдайындағы ерекше білім беруге қажеттілігі бар балаларды педагогикалық қолдауЕрекше білім беруге қажеттілігі бар оқушыларды оқыту мен тәрбиелеудің педагогикалық қолдау моделін қалыптастыру бойынша әдістемелік ұсынымдар | **7** |
| **СС 7.** Түрлі институционалдық жағдайларда мүгедектерге жан-жақты қолдау көрсету. Денсаулық сақтау, әлеуметтік қорғау және білім беру ұйымдарының мүмкіндігі шектеулі бала тәрбиелеп отырған отбасына психологиялық-педагогикалық көмек көрсетуді ұйымдастыру жолдары  | **8** |
| **СС 8.** Арнайы сыныптарды ашудың мақсаттары мен міндеттеріАрнайы сыныптардың қызметін ұйымдастыру ұстанымдарыАрнайы сыныптардағы оқу-тәрбие процесінің ерекшеліктері Жалпы білім беретін мектептердегі ерекше қажеттіліктері бар оқушыларды түзете-дамыта қолдау | **6** |
| **СС 9.** Арнайы және инклюзивті білім беру саласында қолданыстағы заңнаманы талдау Мектепке дейінгі, бастауыш, негізгі орта, жалпы орта және жоғары білім беру, сондай-ақ кәсіптік-техникалық және жоғары білім беру жүйесінде инклюзивті білім беруді жүзеге асыру  | **6** |
| **СС 10.** Инклюзивті білім беру жағдайында ерекше білім беруде қажеттіліктері бар оқушылардың оқу жетістіктерін педагогикалық бағалаудың міндеттері мен функциялары  Инклюзивті білім беру жағдайында ерекше білім беруде қажеттіліктері бар оқушылардың оқу жетістіктерін критериалдық бағалау жүйесіне қойылатын талаптар Инклюзивті білім беру жағдайында ерекше білім беруде қажеттіліктері бар оқушылардың оқу жетістіктерін бағалаудың критерийлері мен тәртібі | **6** |
| СС 11. Жалпы білім беру үдерісіне қосылған мүмкіндіктері шектеулі оқушыларды психологиялық-педагогикалық қолдау қызметін ұйымдастыру Білім алуда ерекше қажеттіліктері бар оқушыларды педагогикалық қолдаудың түрлері мен кезеңдері, мамандардың қызметінің мазмұны | **6** |
| **СС12.** Жалпы білім беру ұйымдарында ерекше білім беруге қажеттілігі бар оқушыларды оқытуды әдістемелік ұйымдастыру Жалпы білім беру жағдайында ерекше білім беруге қажеттілігі бар балаларды оқытуды ұйымдастыру бойынша ұсыныстарЕстімейтін, нашар еститін, кейіннен естімей қалған оқушыларды оқытуды ұйымдастыруКөрмейтін және нашар көретін балаларды оқытуды ұйымдастыру Тірек-қозғалыс аппараты бұзылған балаларды оқытуды ұйымдастыруСөйлеу тілінің күрделі бұзылыстары бар балаларды оқытуды ұйымдастыруПсихикалық дамуы тежелген балаларды оқытуды ұйымдастыруАқыл-ой кемістігі бар балаларды оқытуды ұйымдастыру | **6** |
| **СС 13.** Инклюзивті білім беруде мұғалім мен әр түрлі мамандардың қызметтік міндеттері  Педагогтар мен мамандардың пәнаралық өзара әрекеттестігіИнклюзивті білім беру жағдайындағы әлеуметтік-педагогикалық қызметтің ерекшеліктеріИнклюзивті білім беру саласындағы педагогтердің құзыретіПедагогтың инклюзивті құзыреттілік моделі Педагогтың инклюзивті құзыреттілігін қалыптастыру жолдары | **7** |
| **СС 14.** Мектептік психологиялық-педагогикалық консилиумды жүргізу тәртібіИнклюзивті тәжірибенің субъектілері.Психологиялық-педагогикалық сүйемелдеу құрылымын қамтамасыз ету жолдарыЖалпы білім беретін мектепте дефектолог, логопед мамандардың мүмкіндігі шектеулі баланы сүйемелдеу және қолдау технологиясыЕББҚ ететін балаларды педагог-психологтың жеке қолдауын ұйымдастыру ерекшеліктеріЕрекше білім алу қажеттілігі бар білім алушыларға психологиялық-педагогикалық қолдау көрсету мазмұнын анықтау (командалық тәсіл) | **7** |
| **СС. 15.** Мүмкіндігі шектеулі баланың ата-анасына психологиялық-педагогикалық қолдау көрсету технологиясыИнклюзивті тәжірибені енгізетін педагогтарды қолдау жүйесіБалалардың туа біткен ақауларын түзетудегі отбасының рөлі. ЕББҚ балаларды тәрбиелеп отырған отбасыларға көмек көрсетуді ұйымдастырудың жаңа тәсілдері. Денсаулығында ақауы бар балаларға отбасының қарым-қатынасы. Инклюзивті білім беруді ұйымдастырудағы мектеп пен отбасының өзара әрекеттесуі. Ерекше білім беру қажеттіліктері бар балаларға қатысты мектептің тәрбиелік қызметі | **6** |

**Оқу әдебиеттері:**

1. Movkebayeva Z.A., and etc. Inclusive education: Textbook. / Z.A. Movkebayeva. A.T. Iskakova. / - Almaty: Association of higher\* educational institutions o f Kazakhstan. 2 0 1 6 .- 2 3 6 p.
2. Тебенова К.С. Основы инклюзивного образования: учебное пособие / К.С. Тебенова, С.Т. Каргин, Л.С. Заркенова и др. - Алматы: издательство TechSmith, 2019. - 304 с
3. Байменова Б.С. Развитие инклюзивного образования в Казахстане и за рубежом: учебное пособие / Б.С. Байменова. - Алматы: издательство TechSmith, 2019. - 148 с
4. Жубакова С.С. Теория н практика инклюзивного образования. Учебное пособие. С.С. Жубакова - Алматы: TechSmith, 2019. - 148 с.
5. Мовкебаева З.А., Денисова И.А., Оралканова И.А., Жакупова Д.С. Инклюзивное образование. Учебное пособие для ВУЗов. /Издательство: Алматы, 2013. – 200 с.
6. Мовкебаева З.А., Денисова И.А., Оралканова И.А., Жакупова Д.С. М54 Инклюзивное образование. Учебное пособие для ВУЗов. - Алматы, 2013. - 200 с.
7. Айтбаева А.Б. Арнай педагогика негіздері: оқу құралы. – Аламты: Қазақ университеті, 2017. – 250 б.
8. «Білім туралы» ҚР-ның 2007 жылғы 27 шілдедегі № 319-III Заңы. «Бала құқықтары туралы» Конвенция БҰҰ-ның Бас Ассамблеясымен 20.11.1989 ж. қабылданған. ҚР Жоғарғы Кеңесінің 1994 жылдың 8 маусымындағы №77 қаулысымен ратификацияланған. «Мүгедектер құқықтары туралы» Конвенция
9. БҰҰ – 2007 жылдың 30 наурызы. Мұқтаждықтары ерекше тұлғаларға білім берудегі Саламанка Декларациясы мен іс-әрекеттердің Шеңбері: Мұқтаждықтары ерекше тұлғаларға білім беру туралы дүниежүзілік конференция – Испания – 1994 ж.
10. «Қазақстан Республикасындағы бала құқықтары туралы» ҚР-ның 2002 жылғы 8 тамыздағы № 345 Заңы.
11. «Мүмкіндіктері шектеулі балаларды әлеуметтік және медициналық-педагогикалық түзетудегі қолдау туралы» ҚР-ның 2002 жылғы 11 маусымдағы № 343 Заңы.
12. «Қазақстан Республикасында білім беруді дамытудың 2011-2020 жылдарға арналған мемлекеттік бағдарламасы» ҚР Президентінің 2010 жылғы 7 желтоқсандағы №1118 Жарғысы.
13. «Білім беру ұйымдарына қойылатын санитарлық-эпидемиялық талаптар» Санитарлық талаптар ҚР Ұлттық экономика министрлігінің 2014 жылғы 29 желтоқсанда № 179 бұйрығы (Қазақстан Республикасы нормативтік құқықтық актілерді мемлекеттік тіркеу тізілімінде 2015 жылғы 17 ақпанда № 10275 болып тіркелді).
14. «Мүгедектердің өмір сапасын жақсарту жөніндегі ұлттық жоспар» ҚР Үкіметінің 2012 жылғы 16 қаңтардағы № 64 Қаулысы.
15. «Орта білім берудің (бастауыш, негізгі орта, жалпы орта білім беру) мемлекеттік жалпыға міндетті білім беру стандарты» ҚР Үкіметінің 2012 жылғы 23 тамыздағы №1080 Қаулысы.

Ғаламтор ресурстары: (3-5 тен кем емес)

<https://repository.apa.kz/bitstream/handle/123456789/150/%D0%9E%D1%81%D0%BF%D0%B0%D0%BD%D0%B1%D0%B0%D0%B5%D0%B2%D0%B0-%D0%98%D0%9D%D0%9A%D0%9B%D0%AE%D0%97%D0%98%D0%AF.pdf?sequence=1&isAllowed=y>

**СӨЙЛЕУ ҚАБІЛЕТІ БҰЗЫЛҒАН БАЛАЛАРДЫҢ ПСИХОЛОГИЯЛЫҚ-ПЕДАГОГИКАЛЫҚ МІНЕЗДЕМЕСІ. СӨЙЛЕУДІҢ ДАМУЫ ЖӘНЕ ОНЫ ТӘРБИЕЛЕУ ЖОЛДАРЫ.**

1. Сөйлеу қабілеті бұзылған балалардың психологиялық-педагогикалық мінездемесі
2. Логопедиялық жұмыстарды ұйымдастыруда басшылыққа алынатын негізгі бағдарламалар
3. Сөйлеудің дамуы және оны тәрбиелеу жолдары.
4. Денсаулық сақтау жүйесіндегі ұйымдастырылатын логпедиялық жұмыстардың мазмұны

**Тәжірибелік тапсырмалар:**

1. Сөйлеу тілі бұзылған балалардың категориясы әр түрлі. Сөйлеу тілінің кемшіліктері пайда болу уақытына қарай бірінші және екінші кемшіліктер түрінде сипатталуы мүмкін. Сөйлеу тілі бұзылған балалардың қатарына коммуникативтік және танымдық функциялардың бұзылуымен анықталатын психофизикалық кемшіліктер жатады. Г.В.Чиркина балалар мен жас өспірімдер арасындағы тіл кемшіліктерін түрлі аспектіде былайша қарастырады:

 сөйлеу әрекетінің психофизикалық жағының бұзылуы (сенсомоторлы деңгейі, сөздің мағынасын түсіну деңгейі);

 этиопатогенездік тұрғыда сөйлеу тіліндегі кемшіліктердің органикалық және функционалдық себептері;

 Қазіргі уақыттағы сөйлеу тіліндегі кемшіліктердің клиникалық-педагогикалық классификациясына сүйенсек, былайша тізбектеледі:

 Ауызша сөйлеудің бұзылуы:

*Сөйлеудің фонациялық бейнесінің бұзылуы;*

* афония, дисфония — дауыстың болмауы немесе бұзылуы;
* брадилалия — сөйлеудің патологиялық баяулауы;
* тахилалия — сөйлеудің жылдамдығы;
* тұтығу — сөйлеу аппараттарындағы бұлшық еттердің құрысуынан сөйлеудің бұзылуы;
* дислалия — дыбыстарды айтудың бұзылуы;
* ринолалия – сөйлеу аппаратының анатомо-физиологиялық құрылысының бұзылуы;

 дизартрия — сөйлеу аппаратындағы органикалық кемшіліктердің әсерінен дыбыстарды айтудың бұзылуы.

  *Сөйлеудің құрылымдық-семантикалық жағының бұзылуы:*

 алалия — бас миының сөйлеу зоналарындағы қабықтық бөлімдердің органикалық зақымдануынан сөйлеудің болмауы немесе дамымауы;

афазия — бас миының белгілі бір аумақтарының зақымдануынан сөйлеу тілінің жартылай немесе толықтай жойылып кетуі;

  Жазбаша сөйлеудің бұзылуына мынадай кемшіліктер жатады:

* дислексия (алексия) — оқудың жекелей немесе толықтай бұзылуы;
* дисграфия (аграфия) — жазудың жекелей немесе толықтай бұзылуы.

*Психологиялық-едагогикалық    классификация    лингвистикалық    және*     *психологиялық*

*критерийлерге байланысты анықталады.*

*Қарым -қатынас құралдарының бұзылуы:*  сөйлеу кезіндегі фонемаларды қабылдаудағы жетіспеушілік, ана тілін меңгерудің мағыналық жағының бұзылуы, фонемаларды қабылдау барысында байқалатын кемшілік;

 *жалпы сөйлеудің бұзылуы*(ЖСБ 1-4 деңгейде анықталады), оларды сөйлеу тіліндегі күрделі кемшіліктер біріктіреді.

 *Сөйлеу әрекеті кезіндегі қарым-қатынас құралдарын қолданудың бұзылуынан қарым-қатынасқа түсудің кемшілігі байқалады.*

  Тұтығу. Аталған тіл кемшіліктері бар балалар категориясымен жұмыс жасайтын мамандар баланың орталық нерв жүйесінің дамуы мен психологиялық ерекшеліктерін жақсы білуі тиіс. Мұндай ерекшеліктерді бала эмоциясында байқалатын түрлі жағдайлармен, қимылдық қозғалыстағы бала әрекетінің белгілерімен, орталық нерв жүйесіндегі анықталған ауытқулармен, ұсақ қол қимыл моторикасының жағдайымен түсіндіруімізге  болады. Аталған ерекше жағдайларды есепке алуда жүргізілген логопедиялық жұмыстардың қорытындысы баланың жалпы білім беру мекемелерінде білім алуына жағдай жасайды.

***Сұрақ:*** Сөйлеу қабілеті бұзылған балаларға психологиялық-педагогикалық сипаттама беріңіздер

**2.** Логопедиялық жұмыстарды ұйымдастыруда басшылыққа алынатын негізгі бағдарламалар (Т.Б.Филичева, Г.В.Чиркина, Г.А.Каше, Н.А.Чевелева, С.А.Миронова және т.б.)тіл дамыту жұмыстарының мынадай міндеттерін ұсынады:

 *құрылымдық —*тілдің барлық құрылымдық компоненттерін фонетика, лексика, грамматиканы қалыптастыру;

 *функционалдық —*қарым-қатынасқа түсу формаларын игерту;

 *когнитивтік —*тіл мен сөйлеудің бірлігін түсіндіру, сөйлеудегі себеп-салдарды анықтау. Жалпы сөйлеу тілінің бұзылуы, фонемаларды қабылдаудың жетіспеушілігі  кезіндегі логопедиялық жұмыстардың әдістемесі былайша құрылады:

* оқытудың сөйлеу әрекетінің барлық түрлерімен байланысы;
* тілдік материалдарды ситуациялы-тақырыптық деңгейде қабылдау;
* сөйлеуге үйретудегі қарым-қатынас дағдыларын қалыптастыру.

***Сұрақ:*** Жалпы сөйлеу тілінің бұзылуынағы логопедиялық жұмыстардың әдістемесіне сызба құрыңыздар.

**КӨРУ КЕМШІЛІКТЕРІ БАР БАЛАЛАРДЫ ОҚЫТУ ЖӘНЕ КӘСІБИ БІЛІМ БЕРУ ПРОБЛЕМАЛАРЫ.**

**Қарастырылатын сұрақтар:**

1. Көру кемшіліктері бар балалардың психологиялық-педагогикалық ерекшеліктері
2. Көру қабілеті бұзылған балаларға инклюзивті білім берудегі ерекшеліктері мен кездесетін қиыншылықтар
3. Көру деңгейі функционалдық бұзылған балалардың ерекшеліктері

**Тәжірибелік тапсырмалар:**

1. Көру қабілеті бұзылған балаларға оқу процесін қабылдау және танымдық қабілеттерінің қалыптасу қиындығы тән құбылыс, өйткені дені сау бала, мүмкіндігі шектеулі балаларға қарағанда қоршаған ортаны 83% көру жүйесі арқылы, 11% есту арқылы, 3,5% мұрын арқылы, 1,5 сипап сезу арқылы, 1% дәм сезу ақылы танып біледі. Ал көру қабілеті бұзылған бала не істейді? Қоршаған ортаны қалай танып біледі? Осы орайда балаларға сол таным мен түйсікті сезінуге және үйретуге ықпал ететін фактор – оқытушылар. Мүмкіндігі шектеулі бала мектепке алғаш келген кезде қарапайым және түрлі ауыртпалық тудыратын қиыншылықтарға тап болады. Бұл қиындықтар қатарына өз-өзіне қызмет етуінің төмен, не мүлдем болмауы, гигиеналық тазалықты ұстана алмауы, ортаға тез бейімделмеуі сияқты мәселелерді жатқызуға болады. Сондықтан мектепке дейінгі кезеңде көру қабілеті бұзылған балаларды оқытуға арналған оқыту-кешендерінің болуы шарт. Сондай оқыту кешендері ұйымдастырылған жағдайда, мұндай топтағы балалар мектеп табалдырығын аттаған кезде білім алу оларға жеңіл, әрі тиімді болар еді.

***Сұрақ:*** Көру кемшіліктері бар балалардың психологиялық-педагогикалық ерекшеліктеріне сызба құрыңыздар

2. Көру қабілеті бұзылған бала жалпы білім беретін мектепте оқытылса, сол сыныпқа сабақ беретін педагог баланың қабілетін жіті тексеріп және денсаулығына байланысты қойылған диагнозына қарай оқытуы тиіс. Бұл баланың көзі көрмейді, не нашар көреді деп ысырып тастауға мүлдем болмайды. Бұл топтағы балалардың диагноздары, көзінің көру мөлшерлері, қабылдауы, ойлау ерекшеліктері, зейіні, есте сақтау қабілеттері әр түрлі деңгейде болып келеді. Көру қабілеті бұзылған балалар үш топқа бөлінеді.

Олар: 1-топ мүлдем көрмейтін балалар;

2-топ көру деңгейі төмен балалар;

3-топ көру деңгейі функционалдық бұзылған балалар. (қыли, амблиопия)

***Сұрақ:*** Көру қабілеті бұзылған бала жалпы білім беретін мектепте оқытылу ерекшеліктеріне эссе жазыңыз

3. Алыстан көру (гиперметропия Н) – алыстан да, жақыннан да көру қашықтығы бұзылған, алайда жақыннан көру қашықтығы балада анық байқалып тұрады. Мұндай баламен тақтамен жұмыстануға, ұсақ заттармен, үлестірме материалдарды бөліктермен беріледі.

Астигматизм (ast)- бала заттарды бұлдыр көреді, яғни алыс болса да жақын болса да көре алмайды. Астигматизмнің болу себебі көздің айналасындағы бұлшықеттерінің бірқалыпты болмауы. Мұндай баланың көру жүктемесі төмен деңгейде. Жазу жұмысы аз болуы шарт. Партаға дәптерді дұрыс орналастаруға тіке сызықты желімдеп қою керек. Егер гиперметропиялық астигматизм болса ұсақ заттарды, ұсақ суреттерді қолдану керек. Ал, егер миопиялық астигматизм болса жарық жақсы түсу шарт, контрастық реңде қызғыл сары және жасыл түсті көреді. Көру жүктемесі 10 минуттан аспауы тиіс.

Амблиопия – көру мүшесінің төмендеуі. Егер амблиопия туа пайда болса, бала басқаша көре алатынын білмейді. Сондықтан бала қалай көріп тұрса солай қабылдайды. Сол себептен көзіне байланысты шағым айтпай жүре береді. Көрнекілік нақты, артық сызба, сурет болмауы керек. Тақтадағы суретке жақсы көретін көзімен қарауы қажет. Сурет, графикалық үлгілер үлкен болуы шарт.

Нистагм көз ауруында – баланың көзі төмен-жоғары, көлденең ойнақшып тұрады. Мұндай баламен жеке картамен жұмыстану керек. Жүргізіп оқыған кезде коррекциялық сызғышты пайдалануды қажет етеді. Балаға оқуға ыңғайлы уақытты таңдау қажет.

Қыли көзді ауруы (косоглазия) – көз қимылының бұзылуы. Қыли көзінің көру қалдығының төмендеуі. Егерде балада көзінің ауытқушылығы 15-20 градус болса көз әйнекті тағуға міндетті. Көздің қарашығы екі жаққа қарап тұрса, кітап қоюға арналған кітапқойғыш керек емес. Ал, егер көз мұрынға қарап тұрса кітапқойғыш міндетті түрде қажет. Баланы асықтыруға мүлдем болмайды.

***Сұрақ:*** Көру ерекшеліктеріне байланысты жүргізілетін жұмыс түрлерін «Алфавит» әдісі арқылы құрыңыз

***Тапсырманы орындау шарты:***

Эссе - белгілі бір жағдайға немесе сұраққа жеке әсер мен ой-пікірді білдіретін және тақырыпты түпкілікті немесе толық түсіндіру ретінде шағын көлемді және еркін композицияның прозалық очеркі.

Эссе жазу кезінде келесі жағдайларды ескеру қажет: кіріспе мен қорытынды мәселеге бағытталуы керек (кіріспеде ол қойылған, қорытындыда - автордың пікірі жинақталған).

Абзацтарды, қызыл сызықтарды бөліп көрсету, абзацтар арасында логикалық байланыс орнату қажет: осылайша жұмыстың тұтастығына қол жеткізіледі. Бұл – аналитикалық эссе.

Тапсырма қазақ тілінде орындалады. Мәтін компьютерде MS Office Word мәтіндік редакторында теріледі немесе презентация түрінде жасалады. Шрифт – Times New Roman, кегль – 14, бір интервалдан кейін. Статистикалық ақпарат және есептеу кестелері MS Office Exсel-де ресімделуі мүмкін. Суреттер кез келген графикалық редакторда сурет пішімінде орындалады.

**. ИНКЛЮЗИВТІ БІЛІМ БЕРУ МАҢЫЗДЫЛЫҒЫ ЖӘНЕ АРТЫҚШЫЛЫҒЫ.**

**Қарастырылатын сұрақтар:**

1. Халықаралық инклюзивті білім берудің маңыздылығы мен артықшылықтары
2. Инклюзивті білім берудің ортасы
3. Инклюзивті білім беруде халықаралық деңгейге шығудың стратегияларын талдау
4. Халықаралық деңгейдегі инклюзивті білім беру кешені

**Тәжірибелік тапсырмалар:**

1. Ерекше білім беруге қажеттілігі бар баланың сапалы білім алу құқығын қамтамасыз ету үшін оның арнайы білім алуға ерекше қажеттіліктерін, медициналық және әлеуметтік қызметке мұқтаждығын нақты және жанжақты зерттеу керек. Бұл оның оқу процесіне қосылуына барынша тиімді жағдай жасауға мүмкіндік береді. Баланың білім алуға ерекше қажеттілігін бағалау мамандардың кешенді тексеруінің нәтижесінде, диагнозы анықталғаннан кейін, психологиялықмедициналық-педагогикалық консультацияда (ПМПК) жүзеге асырылады. Бұл жұмыс келесі бағытта жүргізіледі: 1) медициналық, әлеуметтік қызмет көрсету мен білім алуға қажеттіліктерін анықтау және растау; 2) баланы оңалтудың кешенді бағдарламасын жасау және жеке даралап оқыту бағдарын (маршрут) белгілеу. Оның құрамында: - білім қызметі (оқу бағдарламасының типін және психологиялықпедагогикалық қолдау мазмұнын анықтау); - әлеуметтік қызмет (жәрдемақылар және жеңілдіктер, техникалық көмекші құралдар мен өмір сүру ортасын бейімдеу, үйде қызмет көрсету және т.б.); - медициналық қызмет (әртүрлі мамандарға тексерілу және емделу қажеттілігі, стационарда және т.б.) - отбасына қаржылай, құқықтық, әлеуметтік-психологиялық көмек көрсету; 3) кеңес беру, үйрету және ата-аналарды педагогикалық түзету процесіне қатыстыру; 4) педагогтарға, психологтарға және мектеп ұйымының басқа да мамандарына ерекше қажеттілігі бар балаларды оқыту мен тәрбиелеуде кеңестік-әдістемелік көмек көрсету; 5) психикалық даму мониторингі және білім беруде ерекше қажеттілігі бар балаларды медициналық-әлеуметтік-психологиялық-педагогикалық тұрақты қолдау.

***Сұрақ:*** Жалпы білім беру ұйымдарында білім беруге ерекше қажеттілігі бар оқушыларды оқытуды әдістемелік ұйымдастыруды алдыңғы қатарлы дамыған мелекеттермен салыстыра отырып аналитикалық талдау жасаңыздар

2. 1. *Инклюзивті білім берудің мынадай стратегиялық бағыттарын көрсетуге болады*:

- инклюзивті білім беруді дамытуға арналған жағымды жағдайларды қамтамасыз ететін институционалдық ортаны жетілдіру;

- ерекше оқытуды қажет ететін адамдарға сапалы білім берудің қол жетімділігін қамтамасыз етудің ғылыми-педагогикалық, кадрлық және оқуәдістемелік әлеуетін нығайтудың негіздерін әзірлеу;

- мектеке дейінгі жастағы балаларға ерте бастан диагностика жасау және түзету-педагогикалық қолдау жүйесін дамыту;

- мүмкіндіктері шектеулі тұлғаларды кәсіби-еңбекке даярлауға қажетті жағдай туғызу;

- инклюзивті білім беруді дамытудың теориялық және әдістемелік мәселелері бойынша ғылыми зерттеулер жүргізу.

***2.* *Инклюзивті білім беруді дамытудың мақсаты, негізгі міндеттері, қағидаттары, тетіктері және шарттары:***

*Инклюзивті білім беруді дамытудың мақсаты* - барлық категориядағы тұлғалардың сапалы білім алуға тең құқығын жүзеге асыру.

*Инклюзивті білім беруді дамытудың негізгі міндетері:*

- инклюзивті білім беруді дамытудың нормативтік-құқықтық және ұйымдастырушылық-экономикалық негіздері мен тетіктерін жетілдіру;

- инклюзивті білім беруді дамытудың әдіснамалық, оқу-әдістемелік негіздерін жетілдіру (оқу жоспарлары мен оқу бағдарламаларын, оқулықтарды, оқу-әдістемелік кешендерді бейімдеу және модификациялау, оқу жетістіктерін бағалаудың критериалдық жүйесін ендіру);

- білім алушылар өздерін мектеп қоғамының белсенді мүшесі есебінде сезінетіндей, өзін-өзі жоғары бағалайтындай, оқуға ынтасы артатындай және әлеуметтенетіндей дербестендірілген түзету-педагогикалық және әлеуметтікпсихологиялық қолдау көрсету, қолайлы білім беру ортасын жасау;

 - «кедергісіз қолжетімді орта» құру және білім алушыларды компенсаторлық құралдарымен қамтамасыз ету;

 - инклюзивті білім беруді жүзеге асыратын ұйымдарды кадрлық қамтамасыз етуді жақсарту;

- ерекше оқытуды қажет ететін тұлғалардың техникалық және кәсіптік, жоғары білім деңгейлерінде білім алуын жалғастыруына және болашақта кәсіпті игеруіне жағдай туғызу;

- инклюзивті білім беру саласында қолданбалы ғылыми зерттеулер жүргізу.

***3. Инклюзивті білім беруді дамыту қағидаттары:***

- инклюзивті білім берудің жүйелілігі мен үздіксіздігі;

- ерекше оқытуды қажет ететін балаларды уақытылы (ерте жастан) анықтауды қамтамасыз ету және алдын алу, педагогикалық-түзету шараларын деркезінде қолдану;

- білім беру модельдерінің бейімділігі және әр оқушының ерекшеліктеріне, қажеттіліктері мен мүмкіндіктеріне сәйкес оны жеке оқыту мен дамыту;

- еріктілік және ерекше оқытуды қажет ететін тұлғалардың жеке бейімділіктері мен ерекшеліктерін ескере отырып білім беру ұйымдарын таңдау құқығы;

- білім беру ортасының ерекше оқытуды қажет ететін барлық тұлғалар және олардың ата-аналары үшін қолжетімділігі, ашықтығы;

- кешенді медициналық, әлеуметтік және білім беру қызметтерінің үйлесімділігі мен түрлі ведомстволар, әлеуметтік институттар, қоғамдық және ата-аналар ұйымдарының өзара іс-қимылы арқылы кешенді ықпал және әлеуметтік серіктестік, тәртіпаралық өзара әрекет;

- мүгедектік немесе басқа да даму ерекшеліктері «тасымалдаушы проблема» болып қарастырылмайтын адамның шектеулі мүмкіндіктеріне әлеуметтік ықпал;

- денсаулығы мен әлеуетті мүмкіндігіне сүйене отырып, тұлғалардың даму проблемаларынан арылуды қарастыратын инклюзивті білім берудің түзетедамытушылық және әлеуметтік-бейімдеушілік бағыттылығы.

***Сұрақ:*** Инклюзивті білім берудің ортасын құрудың стратегиялық бағыттарын анықтап, презентация құрыңыздар

Мүмкіндігі шектеулі тұлғаларды жалпы білім беру үдерісіне қосудың вариативті формалары

**Қарастырылатын сұрақтар:**

1 Инклюзивті білім бер жағдайында педагогтар мен мамандардың мультипәнаралық өзара байланыстарының міндеттері.

2 Инклюзивті мектепке дейінгі (мектептік) ұйымның тәрбиешісінің қызметтік міндеттерін сипаттаңыз.

3. Инклюзивті ұйымның музыкалық жетекшісінің қызметтік міндеттерін сипаттаңыз.

4. Инклюзивті ұйымның денешынықтыру жетекшісінің қызметтік міндеттерін сипаттаңыз.

5. Инклюзивті ұйымның дефектолог-мұғалімнің қызметтік міндеттерін сипаттаңыз.

6 Инклюзивті ұйымның психологының қызметтік міндеттерін сипаттаңыз.

***Тапсырманы орындау шарты:***

Эссе - белгілі бір жағдайға немесе сұраққа жеке әсер мен ой-пікірді білдіретін және тақырыпты түпкілікті немесе толық түсіндіру ретінде шағын көлемді және еркін композицияның прозалық очеркі.

Эссе жазу кезінде келесі жағдайларды ескеру қажет: кіріспе мен қорытынды мәселеге бағытталуы керек (кіріспеде ол қойылған, қорытындыда - автордың пікірі жинақталған).

Абзацтарды, қызыл сызықтарды бөліп көрсету, абзацтар арасында логикалық байланыс орнату қажет: осылайша жұмыстың тұтастығына қол жеткізіледі. Бұл – аналитикалық эссе.

Тапсырма қазақ тілінде орындалады. Мәтін компьютерде MS Office Word мәтіндік редакторында теріледі немесе презентация түрінде жасалады. Шрифт – Times New Roman, кегль – 14, бір интервалдан кейін. Статистикалық ақпарат және есептеу кестелері MS Office Exсel-де ресімделуі мүмкін. Суреттер кез келген графикалық редакторда сурет пішімінде орындалады.

**КҮРДЕЛІ КЕМШІЛІКТЕРІ БАР БАЛАНЫ ОҚЫТУ ЖӘНЕ ДАМЫТУДЫҢ ПЕДАГОГИКАЛЫҚ-ПСИХОЛОГИЯЛЫҚ ЕРЕКШЕЛІКТЕРІ.**

**Қарастырылатын сұрақтар:**

1. Мүмкіндігі шектеулі баланың жекетұлғалық дамуы мен олардың ата-

аналарымен қарым-қатынасындағы бағыттылықтарды анықтаңыз.

1. Даму мүмкіндігі шектеулі балалардың ата-аналарының негізгі психологиялық портреттеріне мінездеме беріңіз.
2. Даму мүмкіндігі шектеулі баласы бар отбасында тәрбиелеу модельдерін

сипаттаңыз.

1. Ата-аналарда даму мүмкіндігі шектеулі балаға қатысты қандай ұстанымдар бар?
2. Цензалық білім беру мен цензалық білімге сай келмейтін білім беру түрлерін талдаңыз.

**Тапсырманы орындау шарты:**

Эссе - белгілі бір жағдайға немесе сұраққа жеке әсер мен ой-пікірді білдіретін және тақырыпты түпкілікті немесе толық түсіндіру ретінде шағын көлемді және еркін композицияның прозалық очеркі.

Эссе жазу кезінде келесі жағдайларды ескеру қажет: кіріспе мен қорытынды мәселеге бағытталуы керек (кіріспеде ол қойылған, қорытындыда - автордың пікірі жинақталған).

Абзацтарды, қызыл сызықтарды бөліп көрсету, абзацтар арасында логикалық байланыс орнату қажет: осылайша жұмыстың тұтастығына қол жеткізіледі. Бұл – аналитикалық эссе.

Тапсырма қазақ тілінде орындалады. Мәтін компьютерде MS Office Word мәтіндік редакторында теріледі немесе презентация түрінде жасалады. Шрифт – Times New Roman, кегль – 14, бір интервалдан кейін. Статистикалық ақпарат және есептеу кестелері MS Office Exсel-де ресімделуі мүмкін. Суреттер кез келген графикалық редакторда сурет пішімінде орындалады.